SPC ซื้อหุ้น “เส-นอร์สห โลจิสติกส์” ลุยธุรกิจคลังสินค้า-ขนส่ง
บอร์ด SPC ไฟเขียว! เข้าซื้อหุ้น “เส-นอร์สห โลจิสติกส์” จาก SPI เป็นผู้ถือหุ้นสัดส่วน 24.98% ร่วมเดินหน้าธุรกิจคลังสินค้าและบริการขนส่ง
บอร์ด SPC ไฟเขียวซื้อหุ้น “เส-นอร์สห โลจิสติกส์” จาก SPI ร่วมธุรกิจคลังสินค้าและขนส่ง
22 เม.ย. 2565

บริษัท สหพัฒนพิบูล จำกัด (มหาชน) หรือ SPC เปิดเผยว่า ที่ประชุมคณะกรรมการบริษัท มีมติอนุมัติการซื้อหุ้นสามัญ บริษัท เส-นอร์สห โลจิสติกส์ จำกัด จาก บริษัท สหพัฒนาอินเตอร์โฮลดิ้ง จำกัด (มหาชน) หรือ SPI ซึ่งเป็นรายการที่เกี่ยวโยงกัน โดย SPI เป็นผู้ถือหุ้นรายใหญ่ของบริษัท ถือหุ้นในสัดส่วน 24.98% ของหุ้นที่จำหน่ายได้แล้วทั้งหมดของบริษัท
ทั้งนี้บริษัทได้ซื้อหุ้นสามัญดังกล่าวจำนวน 355,131 หุ้น คิดเป็น 15.75% ของทุนจดทะเบียน ในราคาหุ้นละ 45.64 บาท ซึ่งเป็นราคาตามมูลค่าทางบัญชี (Book Value) ณ วันที่ 31 ธันวาคม 2564 รวมเป็นเงินทั้งสิ้น 16,208,178.84 บาท เนื่องจาก บริษัทเป็นผู้ประกอบธุรกิจคลังสินค้า และบริการขนส่งให้กับบริษัท ซึ่งบริษัท มีความประสงค์จะเข้าร่วมบริหารงาน และวางแผนธุรกิจในธุรกิจบริหารคลังสินค้าและบริการขนส่ง
นอกจากนี้บริษัทให้บริการเกี่ยวกับการบริหารคลังสินค้า ให้เช่าคลังสินค้า และบริการจัดส่งสินค้า ปัจจุบันมีทุนจดทะเบียนและเรียกชำระแล้ว 22,548,000 บาท แบ่งออกเป็นหุ้นสามัญ 2,254,800 หุ้น มูลค่าหุ้นละ 10 บาท